Farmasi

Farmasi () atau apotek () merupakan kemudahan kesihatan yang melibatkan bidang penyediaan, peramuan, penstabilan, pengawetan dan pengagihan ubat-ubatan serta membekal maklumat kandungan dan penggunaannya. Seorang ahli farmasi juga bertugas menjamin penggunaan ubat-ubatan dengan selamat.

Peranan ahli farmasi yang lebih tradisional membabitkan penyediaan dan agihan ubat-ubatan kepada pesakit mengikut prespkripsi doktornya. Namun, peranan ini telah berkembang kepada perkhidmatan klinikal, kajian semula ubatan dan pemberian maklumat tentang ubat.

Etimologi 
Perkataan "farmasi" dicatatkan paling awal dalam Kitab Vortaro (1932) bererti "pekerdjahan membikin obat-obatan", ia serapan Belanda pharmacie (ejaan moden: farmacie) pinjaman lanjut  turunan  "perubatan" serapan Yunani φάρμακον pharmakon "dadah" atau "racun" "Apotek" yang lebih digunakan di kawasan-kawasan tuturan Melayu dalam Indonesia serapan Belanda apotheek bererti "roemah obat" atau "kedai ubat" (winkel voor geneesmiddelen) pinjaman  "gudang".

Bidang 

Farmasi pula dibahagikan kepada tiga bidang, iaitu:
 Farmaseutik, iaitu kajian tentang penghasilan ubat daripada bahan kimia (entiti kimia baru )
 Farmakognosi, iaitu kajian tentang penghasilan ubat daripada sumber semula jadi seperti tumbuh-tumbuhan dan haiwan
 Kimia perubatan, iaitu kajian tentang penentuan, sintesis dan perkembangan entiti kimia baru untuk dijadikan ubat
 Pengamalan farmasi, iaitu kerja seorang ahli farmasi

Sejarah

Di Timur 

Ilmu berubat Cina dipercayai telah diperkenalkan Shennong yang mengarang kitab ubat Shénnóng Běncǎo Jīng (; "Kitab Shennong") menyentuh manfaat hasil tani dan ramuan hutan dikutip dari petua lisan masyarakat Cina semasa zaman kerajaan Han sekitar 206 SM ke 220 M.

Di Yunani 
Pedanios Dioskorides mengarang kitab pancajilid De materia medica (sekitar 60 dan 78 M) yang merangkumi lebih 600 jenis tumbuhan berubat; ia tidak sahaja membentuk asas kitab-kitab ubatan  masyarakat Eropah pada Zaman Pertengahan malah penemuan lanjut manfaat tumbuhan berubat ini diteruskan para ilmuwan Zaman Kegemilangan Islam selepas diterjemahkan di Baghdad zaman Abbasiyah.

Pelanjutan kajian di dunia Islam 
Kedai ubat khusus muncul di Baghdad pada tahun 754 M. Kanun Perubatan dikarang Ibnu Sina sendirinya menyenaraikan sebanyak 800 bahan tumbuhan, galian dan haiwan yang diterangkan sifat dan manfaatnya, cara pembubuhan berdasarkan jenis penyakit hendak dirawat serta gantian yang boleh digunakan.

Pembaharuan di Eropah 
Maharaja Frederick II menitahkan pemisahan bidang perawatan dan pembuatan ubat pada 1240. Balai Ubat Diraja Kota dan Kerajaan Balansiyah (El Real Colegio de Boticarios de la Ciudad y Reino de Valencia) diasaskan tahun 1441 sebagai badan seumpamanya yang tertua masih berdiri di dunia serta yang pertama merincikan ubatan dikembangkan dengan tatanan masih digunakan sehingga hari ini.

Rujukan

Pautan luar 

Navigator History of Pharmacy 
 RPSGB Museum Information Sheets 
 History of Pharmacy Web Pages 

Sains
Perubatan
WPPER